Euroopa Liidu Teataja L 061 , 02/03/2002 Lk 0056 - 0060



Komisjoni otsus, 28. veebruar 2002, millega Bulgaaria osas muudetakse kolmandatest riikidest eluskodulindude importi käsitlevaid otsuseid 95/233/EÜ ja 96/482/EÜ ning tunnistatakse kehtetuks otsus 96/483/EÜ (teatavaks tehtud numbri K(2002) 641 all) (EMPs kohaldatav tekst) (2002/183/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 15. oktoobri 1990. aasta direktiivi 90/539/EMÜ kodulindude ja haudemunade ühendusesisest kaubandust ning kolmandatest riikidest importimist reguleerivate loomatervishoiunõuete kohta, [1] viimati muudetud otsusega 2001/867/EÜ, [2] eriti selle artiklit 21, artikli 23 lõiget 1 ning artikleid 24 ja 26, ning arvestades järgmist: (1) Komisjoni otsuses 95/233/EÜ, [3] viimati muudetud komisjoni otsusega 2001/751/EÜ, [4] loetletakse põhimõtteliselt kolmandad riigid, millest liikmesriikidel on lubatud importida eluskodulinde ja haudemune, sealhulgas silerinnalisi linde ja nende mune. (2) Komisjoni otsusega 96/482/EÜ, [5] viimati muudetud komisjoni otsusega 2000/505/EÜ, [6] sätestatakse üksikasjalikumad eeskirjad eluskodulindude ja haudemunade impordiks ning asjakohased veterinaarsertifikaadid. (3) Komisjoni otsusega 96/483/EÜ, [7] viimati muudetud komisjoni otsusega 96/628/EÜ, [8] kehtestatakse loetelu kolmandatest riikidest, kellel on lubatud kasutada veterinaarsertifikaatide erinäidiseid. (4) Bulgaaria on taotlenud luba eluskodulindude ja haudemunade impordiks ühendusse ning on esitanud vajalikud garantiid. (5) Komisjoni teenistuste poolt Bulgaarias 2000. aasta oktoobris läbiviidud kontroll on näidanud, et Bulgaarias toimib piisavalt hästi struktureeritud ja organiseeritud veterinaarteenistus kodulindude tervishoiu osas. (6) Lisaks on Bulgaaria veterinaarasutused saanud näidata, et otsuses 96/482/EÜ sätestatud loomatervishoiunõuded on täidetud. (7) Seetõttu on asjakohane lisada Bulgaaria otsuses 95/233/EÜ sätestatud kolmandate riikide loetellu. (8) Horvaatial oli lubatud eksportida eluskodulinde ja haudemune ainult oma territooriumi kindlaksmääratud piirkondadest. Septembris-oktoobris 1997 ja oktoobris 2000 tehtud kontrollkäigud on näidanud, et puudub vajadus jätkuvaks piirkonnajaotuseks. (9) Selguse huvides tuleks otsuse 96/483/EÜ lisas esitatud loetelu inkorporeerida otsusesse 96/482/EÜ. Samas tuleks sellesse lisada Bulgaaria ning loetleda kogu Horvaatiat ilma piirkonnajaotuseta. (10) Käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Otsuse 95/233/EÜ I ja II lisa asendatakse käesoleva otsuse I ja II lisaga. Artikkel 2 Otsuse 96/482/EÜ artikli 2 lõige 1 jäetakse välja ja asendatakse järgmisega: "1. Liikmesriigid lubavad importida: a) aretus- ja produktiivlinde, kes on pärit käesoleva otsuse I lisa I osa A veerus loetletud kolmandatest riikidest ja vastavad käesoleva otsuse I lisa II osas ette nähtud veterinaarsertifikaadi näidises A sätestatud nõuetele; b) haudemune, mis on pärit käesoleva otsuse I lisa I osa B veerus loetletud kolmandatest riikidest ja vastavad käesoleva otsuse I lisa II osas ette nähtud veterinaarsertifikaadi näidises B sätestatud nõuetele; c) ühepäevaseid tibusid, kes on pärit käesoleva otsuse I lisa I osa C veerus loetletud kolmandatest riikidest ja vastavad käesoleva otsuse I lisa II osas ette nähtud veterinaarsertifikaadi näidises C sätestatud nõuetele; d) tapalinde ja uluklindude taastootmiseks peetavaid kodulinde, kes on pärit käesoleva otsuse I lisa I osa D veerus loetletud kolmandatest riikidest ja vastavad käesoleva otsuse I lisa II osas ette nähtud veterinaarsertifikaadi näidises D sätestatud nõuetele, tingimusel, et nendega on kaasas nõuetekohaselt täidetud ja allkirjastatud asjakohane sertifikaat." Artikkel 3 Käesoleva otsuse III lisa loetakse otsuse 96/482/EÜ I lisa I osaks ning otsuse 96/482/EÜ I lisa muutub I lisa II osaks. Artikkel 4 Otsus 96/483/EÜ tunnistatakse käesolevaga kehtetuks. Artikkel 5 Käesolev otsus on adresseeritud liikmesriikidele. Brüssel, 28. veebruar 2002 Komisjoni nimel komisjoni liige David Byrne [1] EÜT L 303, 31.10.1990, lk 6. [2] EÜT L 323, 7.12.2001, lk 29. [3] EÜT L 156, 7.7.1995, lk 76. [4] EÜT L 281, 25.10.2001, lk 24. [5] EÜT L 196, 7.8.1996, lk 13. [6] EÜT L 201, 9.8.2000, lk 8. [7] EÜT L 196, 7.8.1996, lk 28. [8] EÜT L 282, 1.11.1996, lk 73. -------------------------------------------------- I LISA " I LISA Loetelu kolmandate riikide kohta, millest liikmesriigid lubavad importida elusaid kodulinde ja haudemune, välja arvatud silerinnalised linnud ja nende haudemunad Käesolev loetelu on põhimõtteline ja import peab vastama asjaomastele loomatervishoiu ja tervisekaitse nõuetele ISO-kood | Riik | AU | Austraalia | BG | Bulgaaria | BR | Brasiilia | CA | Kanada | CH | Šveits | CL | Tšiili | CY | Küpros | CZ | Tšehhi Vabariik | HR | Horvaatia | HU | Ungari | IL | Iisrael | LV | Läti | NZ | Uus-Meremaa | PL | Poola | RO | Rumeenia | SI | Sloveenia | SK | Slovaki Vabariik | TN | Tuneesia | US | Ameerika Ühendriigid | " -------------------------------------------------- II LISA " II LISA Loetelu kolmandate riikide kohta, millest liikmesriigid lubavad importida silerinnalisi linde ja nende mune Käesolev loetelu on põhimõtteline ja import peab vastama asjaomastele loomatervishoiu ja tervisekaitse nõuetele ISO-kood | Riik | AU | Austraalia | BG | Bulgaaria | BR | Brasiilia | BW | Botswana | CA | Kanada | CH | Šveits | CL | Tšiili | CY | Küpros | CZ | Tšehhi Vabariik | HR | Horvaatia | HU | Ungari | IL | Iisrael | KE | Kenya | LV | Läti | NA | Namiibia | NZ | Uus-Meremaa | PL | Poola | RO | Rumeenia | SI | Sloveenia | SK | Slovaki Vabariik | TN | Tuneesia | US | Ameerika Ühendriigid | ZA | Lõuna-Aafrika | ZW | Zimbabwe | " -------------------------------------------------- III LISA " I LISA 1. OSA Loetelu kolmandatest riikidest või kolmandate riikide osadest, kellel on lubatud kasutada I lisa II osas sätestatud näidissertifikaate A–D on tähistatud X-ga ISO-kood | Riik | Territooriumi osad | Kasutatavad näidissertifikaadid | Aretus/produktiivlinnud | Haudemunad | Ühepäevased tibud | Tapalinnud/taastootmine | A | B | C | D | AU | Austraalia | X | X | X | X | BG | Bulgaaria | X | X | X | X | BR | Brasiilia | Brasiilia osariigid Mato Grosso, Paraná, Rio Grande do Sul, Santa Catarina ja São Paulo | X | X | X | X | CA | Kanada | | X | X | X | X | CH | Šveits | | X | X | X | X | CL | Tšiili | | X | X | X | X | CY | Küpros | | X | X | X | X | CZ | Tšehhi Vabariik | | X | X | X | X | HR | Horvaatia | | X | X | X | X | HU | Ungari | | X | X | X | X | IL | Iisrael | | X | X | X | X | NZ | Uus-Meremaa | | X | X | X | X | PL | Poola | | X | X | X | X | RO | Rumeenia | | X | X | X | X | SI | Sloveenia | | X | X | X | X | SK | Slovaki Vabariik | | X | X | X | X | US | Ameerika Ühendriigid | | X | X | X | X | " --------------------------------------------------